કેશોદ મામલતદાર કચેરી દ્વારા શહેર તેમજ ગામડાની ગામતળની નોંધ પાડવામાં આવતી નથી. ખાસ કરીને અરજદારોને વારસાઇ નોંધ, નામ કમી કરવું, હક્ક કમી કરવો, વેંચાણ નોંધ તેમજ વહેંચણી નોંધ સંબંધિત નોંધ નથી પાડવામાં આવતી. જેનાં કારણે 3 વર્ષથી 2000 કરતાં વધુ અરજદારોમાં રોષ છવાયો છે. જોકે, આસપાસનાં વંથલી, માળિયા તેમજ માંગરોળમાં આવી કામગિરી થાય જ છે. એ કયા કારણોસર પાડવામાં આવે છે અને કેશોદની કયા કારણોસર નથી પડાતી એવા સવાલો દસ્તાવેજો લખનારા વેન્ડરો તેમજ અરજદારો ઉઠાવી રહ્યા છે. આ બાબતને લઇને જુદા જુદા અરજદારો આરટીઆઇ તેમજ અરજી દ્વારા નોંધ ન પાડવા બાબતે માહિતી માંગી રહ્યા છે. આ બાબતે વેન્ડરોના વધુ પડતા વિરોધનાં કારણે મામલતદાર કચેરીએ એજન્ટ પ્રથા બંધ હોવાનાં બોર્ડ લગાવી ડાયરેક્ટ અરજદારને નોંધ બાબતે બોલાવવામાં આવે છે.